User talk:Tilimsia

Vakokism[[Media:vakokism.ning.com]]

Vakok phun hi an tam ngai a bu i a um mi an um ban tuk in a khuah khuah i a um mi an um ve. Laimi nih chawngtar (Emblem,National Symbol) i kan hman mi va khi kan hmet lio ah cun vakok a si. Kan hung upat deuh in mifimthiam cheukhat nih vakok a si lo vapual tu a si deuh ti a si. Vakok cu an bu in an um i vapual cu a khuah in an um.Vapual nu pa cu zeitik hmanh ah an ni `hen bal lo i pakhat le pakhat cung ah zumhfehfelnak (thetsa ) a ngei mi an si. Cucacunpei zumhfehfelnak nun zia a ngei mi kan pipu hna nih an mah nun zia he i lo in an min chawngtu an chawngtar ah an rak hman tawn le an tah chun tawn hna a si cu tiah ti a hung si.

A tu tiang ka pom ve rih ning cu hi ti hin a si.Vapual an ti ko zong ah "kok" tiah a awn Vakok a si zong ah "kok" tiah a awn an ni khat hi ka zawn ah hin cun.A cung lei i ka `ial cang bang Zuun ngaihnak (A chit ye)(romance) le nuva kar ah cun i dan ngai dawh cu an si ve tak. Nan Vakok zong bu an ser ah an dihlak(an bupi in) hmun khat ah bu an ser ve hlei lo a khuah khuah te in an ser ve i a khuah khuah te in innchung kharkhat an ser ve an dirh ve i an ni daw ve ko.Vapual cu a pa rawl kawl nak in a kiar tik ah a bu a kaltak ning i a um lo ah cun kan nu cu pa dang he an ni duh a silo ah hawikawm dang a ngei cang, kan nu nih zumhfelfehnak (thetsa a phauh) a buar tiah lung faak in van sangpi ah a zuang in a lu chukbaling in vawlei ah aa su i a mah le a mah aa that ti a si.Mah ko cu a poi ka ti.A fa le ca a ruat ti lo an nu kong ah aa zaa.Duhtuk hmaicuar kauh phun (jealous) (ta wun tu) sawh sawh le purhdah sawh sawh ah ka ruah,a tak tak thei hua ha lo in ka ti ka uar lem lo.Kan Lainu pakhat(a min ttial cu a duhlo sual ah ) nih a uar lo ngaimi Laipa kan nun ning a tialmi ah ka uar ngai mi caangkhat cu "Kei santlailo vaalpa ti phun i zuun ngeihnak hla ttial le phuah thiam ngai ttung i saan tleih i timh bal hlenglo mah ning peng"a ti zei tin dik na ruah ve? A zei khom a va si ah mi phun pa khat nih chawngtar(emblem, national symbol) i hman awk ah zuun ngeinak le kan i duhdawtnak zei tluk in dah a feh ti le(thetsa) ruang men ah cun min chawngtu ah hman ding hi cu ruah ah a si zong cu a si kho ve men. Laimi kan zuunhla uar he. A sinain Laimi nun zia ah Laimi phun min a thantertu pakhat cu Raal`hat hi a si,kan pupa hna cu mi raalttha mi tthawng midingfel an si, cucu an nun zia cu Vakok he hin an ni iang deuh suaumau , cun Laimi khuzei khua le ram kan phark zongah hmunkhat te i a um `i mi miphun kan si, kan mah nupa zawn lawng ruat in, Laimi phun dang he pehtleihnak tuah lo in a um mi kan si ballo, kan miphun dang he kan ni then ballo, kan bu tein le hmunkhat te ah kan um tti, Kan ni tthen bik ah pehtleihnak bu pakhat talk an derh, kan ni daw hna,kan ni kilveng hna,kan thih ah kan ni `hutpi in kan ni hraam ,kan tthatnak ah kan ni lawmhpi cu cu a tu i kan hmuh mi le kan ton lengmang mi Laimi kan nun zia cu a si.Vakok zong hi an bu te in an um,an raal a ttha, pakhat le pakhat an ni kilveng hna.Miphun (4,5 leng) nih Vakok hi an National symbol ah an hman cio ko,a ruang cu a raaltthat ruang ah hin le a thianghlim mi va phun an si va phundang he cawhlulh in a um mi an si lo ruang ah hin a si bik.

Vakok cu ka hmet lio te in kan rak hman cangmi a si tik ah Vapual an ti ko zong ah hin ka sia a rem kho hrim lo,Vakok le Vapual phun hi an tam ngai na in "kok" ti i a awn mi tu hi cu an tlawm deuh.Vakok he Vapual he an awnh tu cu aa khat nan Vapual hi an mah zawn lawng ruat in an nupa a dang i um hmang mi cu an si, cu lo ah cun an nun zia aa lawhnak a tam deh, nan Vakok tu cu an bu in an um tti hna an raal a ttha.Vakok nih an tuanbia ah vancung tthuat (van i zuanbu in lu in i suk) timi an ngeih i Vapual nih an ngei lo.Mah ca cun Vakok le Vapual hi an lu cung i a um mi a bo hlei mi te khi an umtuning an ni dang.Va phun lak ah Vakok hi a raalttha taktak mi va phun pakhat a si.Mah cu Laimi kan pu/pa nun zia he an ni lawhkhunnak pa khat cu a si. (Vakok an nunzia dang a hnu ah kan ttial tthan te lai) A zei poh a va si ah mizapi nih hnatlak i hihi si seh ti mi cu i hrawm thiam ah a ttha bik ti hi ka ruahnak le ka pom mi a si.


 * Na ruahnak si seh ,Vakok, Vapual kong na theih ning,na hmuh ning si seh, an tuanbia na siaherh a um a si ah cun hi ka (vakokismca.gmail.com)ah hin rak kua law kan rak in tar piak lai.

Tilimsia

Vakok Nun an thawhkehning

Vakok kan timi hna pawl i an dawng sau hi 52” inches hrawng an si a nu he a pa he annilo,A lu a nak,a hngawng a rang,a kengzaang le a thla a nak,a thla a lai ah a raang in a ttial,a mei a nak i a lai ah a raang in a ttial,a ttaang a nak,a paw a raang,a pa mitmu a duk,a nu a raangvaar,a lu bop le a hmur ai hre,ahmur zim a sen i a cung lei ah duhsah tein a aihre,a pa lubop hnu/hmai a naknawn,a nu lubop a hnu lei a sen,a mikual kam a cuar a senvau, (sen palau) a mittlang a nak,a ke a hringvau,(hring palau).A hmur a ngan,chuk lei ah aa kawi nawn. A tam deuh an um nak hi India,Assam,Kawlram le Malay peninsula in Sumatra,lei hrawng tiang ah an tam.A fawinak in S-E Asia ram ah hin an um pah dih.Vakok phun ti in cun(vawlei i a tlongmi phun telh chih in) Phun 42 hrawng hi a tu tiang i hmuhtheihmi an si.Phun 18/19 hrawng hi Africa,phun 9/10 hrawng hi Asia,Malay Archipelago lawng ah khin phun 17/18 an um. An umnak hmunhma ngeih in an mui sam,an umtuning,an eidin zong an ni dang cio. An ruun in(6/7) hrawng thingkung ngan pipi ah an tlongtti tawn,an ruun i an zuan ah cun an zuan thawng hi mengkhat hrawng in theih khawh a si,thingkung cung in an um ah hin hna an chet ngai,an dangrin a ttha,an awnh ah KOK tiah an awn i yak,yak,yak ti i an awnh zong a um,mi i an tleih hna can a hruum phun i an awnh ah cun a thang taktak “kok”ti siloin khark chark lai bantuk khin “kaawawawwk” tiah an aw i sengnawn thluai nawn in an awn, an ka tleih ka hawi nih thei cio hna she ti phun khi si dawh a si ,mengkhat leng in a aw theih khawh a si.Khual lam hla an zuan tik ah an thla an zap peng lemlo,an tha an ni lark, tlawmpal an zah cun an ni din cun an zah tthan i an zuan tik ah saupi an zuang kho Tu chung bik ah an um i tuhmawng a tthat deuhnak ahin hmuh khawh deuh an si,tuhmawng a tthatnak thingkung ngan/saang lak ah khin bu tuahnak ah thingkua an kawl i cu thing kua chung ah cun bu a ser,thingkua cu an mah te in an ni vih khawh lo caah a bu hlun kha a kum fatin an hman zungzal.Mah nih cun a langhter ngai mi cu Vakok hi an chan chung a ni tthen lo.Bu ser can le ti tit can ah cun a khuah khuah te in an mah le an bu hlun ah khan an kiar tthan.Bu an ser tik ah a pa nih tlak le hrih (fibre)le pawl kha an nu sin ah a rak put i a nu nih a mah lung tling te in an bu kua kha a rak put mi pawl tlak le thalrit,saram eek(droppings,feces) phun pawl in aa phih i a rawl chanhnak ah a bi te lawng a tanh.An bu an phih can hi a sau bik ni tlawmpal lawng an rau. A pa nih rawl a chanh tik hna ah a ka in a hmawm i a ra rak put hna.Suimilam pakhat chung ah voi kul te hna aa leh chel zong a um. A pa rawl a kawl i a kiar a a kaltak ning in thil a um lo ah cun a pa ama le a mah aa that ti a si mi cheu chimnak ah tlak in a bu a phih i a kal tak hna(a hmutu an um ma um hlah dik).An ei bikmi hi thingthei theihmung,banhla ,,,tbk a si i a dang kinglang tibantuk rungruul tbk sa hme tete zong an ei pah, thing thei dang hi a hmin a hngak i a hmin hnu lawng ah an ei ,an ei tikah an hmur in an cuk i van ah an hlawrh cun an dang ah an lenhter, an fa ngeih can hi zanuari in apirel tiang hrawng a si, an ti cu hawi ti cio bang a zawl i a kil hawinak in a zum deuh,a hawng a hak,a raang i a tleuhleinak tete a um,a bu hi tlak phun in ser a si i a thur tuk tik ah an ti hi a hnu ah cun senduk (chocolate-brown)nawn in a um, An bu an ser dih hnu ni nga hrawng ah a hmasabik a ti a tit.A nu nih a ti a tit i a tlumh ,a ti hi pum khat in pum ruk tiang an tit(a hme le ngan nih a ngeih),a pa nih rawl a kawl,khuaruah har ngai a simi cu a pa nih a nu sin i thing thei a rak put tik ah a kekkuai hrimhrim lailo ti a si.A hma a umle a kehkuainak a um ah cun a nu nih a tawngh hrimhrim a tawng duh lo ti a si.(Laimi cheu ttialmi ah a pa nih a tlumh i a nu nih rawl a kawl) An fa le an hung upat deuh cun a pa lawng rawl kawl mi an ni zaat tilo tik ah an fa le nih an bu kha heh tiah a vitkherh zong an um a belh lei i a ttang zong an um ve, khua an hung cuan i an bu kua cu an vun kauh deuh, an nu a hmul corh a tlin in an nu cu a chuak i an pa rawl kawl cu a bawmh ve.A nu a bu chung a um hi ni 90 karlak hrawng a si. A hme deuh mi cu ni 38-40 hrawng an rau(A nu nih a ti a tlumh chung ah hin a hmul chia a tlong a zuang kholo.A fa le an zat deuh hnu khin a pi zong a hmul thar corh a tling ve.)An fa le hi luakchuah ngai dawh an si a tu le tut e hi a leng bih an hmang.Cu a leng an bih ah hin an lu bop a chuak rih lo,A nu a hmul a corh hnu a leng i rawl a kawl ah hin an bu a kua kha a fale nih an phih than i an mah a zuang kho an si in an bauh tthan.A chel can a ti pumkhat lawng a si ah cun a nu he an fa he hmun khat ah an chuak tti ttheu.(Peh te ding)

Tilimsia

Welcome!
Welcome to Wikipedia, Tilimsia! I have been editing Wikipedia for quite some time. I just wanted to say hi and welcome you to Wikipedia! If you have any questions, feel free to leave me a message on or by typing helpme at the bottom of this page. I love to help new users, so don't be afraid to leave a message! I hope you like the place and decide to stay. Here are some pages that you might find helpful: I hope you enjoy editing here and being a Wikipedian! Oh yeah, I almost forgot, when you post on talk pages you should sign your name on talk pages using four tildes ( ~ ); that should automatically produce your username and the date after your post. If you need help, check out Questions, ask me on, or place helpme on your talk page and ask your question there. Again, welcome! Abce2 | Access  Denied  02:10, 17 June 2009 (UTC)
 * Introduction
 * The five pillars of Wikipedia
 * How to edit a page
 * Help pages
 * How to write a great article
 * Manual of Style